**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2025. szeptember 23-i ülésére**

**Tájékoztatás az „Aktív időskor Szombathelyen” program 2025. évi rendezvényeinek kiegészítéséről**

A Kulturális, Oktatási és Civil Bizottság a 2024. március 25-i ülésén, a 48/2025. (III.25.) KOCB. számú határozatával fogadta el az „Aktív időskor Szombathelyen” elnevezésű önkormányzati program 2025. évi programtervezetét. A döntés meghozatala óta három új programlehetőség nyílt a szombathelyi nyugdíjasok számára:

* 2025. szeptember 18. napján Sós Ágnes: Szerelempatak c. dokumentumfilmjének vetítése az Agora Savaria Filmszínházban, majd interaktív beszélgetés a rendezővel;
* 2025. szeptemberében „Pallérnapok a Vasi Skanzenben”;
* 2025. október 7. napján Göncz Árpádról szóló portréfim vetítése az Agora Savaria Filmszínházban.

Tájékoztatom a Bizottságot, hogy a fenti kulturális programokkal kiegészítésre került az „Aktív időskor Szombathelyen” 2025. évi programja, melyek költségvonzatát a 2025. évi költségvetéséről szóló 4/2025. (II.28.) önkormányzati rendelet 9. mellékletében meghatározott „Aktív időskor Szombathelyen program” tételsor fedezi. Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. szeptember „ ”**

 **/: Horváth Soma :/**

**HATÁROZATI JAVASLAT**

**…/2025. (IX.23.) KOCB. sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Tájékoztatás az „Aktív időskor Szombathelyen” program 2025. évi rendezvényeinek kiegészítéséről” című előterjesztést megtárgyalta, és tudomásul veszi, hogy a Sós Ágnes: Szerelempatak című dokumentumfilm-vetítéssel, a „Pallérnapok a Vasi Skanzenben” elnevezésű programmal, és a Göncz Árpádról szóló portréfilm vetítéssel a 48/2025. (III.25.) KOCB. számú határozattal elfogadott „Aktív időskor Szombathelyen” 2025. évi programja kiegészítésre került.

**Felelős:** Putz Attila, a Kulturális, Oktatási és Civil Bizottság elnöke

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal